Diari Oficial de la Generalitat Valenciana


Sumari del DOGV 5112, del 11-10-2005 (2005/9979)

RESOLUCIÓ de 14 d'abril de 2005 del conseller d'Economia, Hisenda i Ocupació, per la qual s'autoritza la incorporació de romanents de crèdit de l'exercici 2004 al pressupost per a l'exercici 2005, per un import de trenta-set milions cent quaranta-set mil dos-cents vint-i-nou euros amb dèneu cèntims (35.925.346,19 euros). Exp. modificació: 31.003/05.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/9979


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 14 d'abril de 2005 del conseller d'Economia, Hisenda i Ocupació, per la qual s'autoritza la incorporació de romanents de crèdit de l'exercici 2004 al pressupost per a l'exercici 2005, per un import de trenta-set milions cent quaranta-set mil dos-cents vint-i-nou euros amb dèneu cèntims (02.217.846,19 euros). Exp. modificació: 31.003/05. [2005/9979]
  
El Servici Valencià d'Ocupació i Formació es va crear per mitjà de la Llei 3/2000 de 17 d'abril, com a organisme autònom de naturalesa administrativa, adscrit a la Conselleria d'Ocupació, actualment d'Economia, Hisenda i Ocupació.
  
Per al compliment de les seues funcions i, d'acord amb el que preveu l'article 9.a) de la Llei 3/2000, disposarà, entre altres recursos, de «les dotacions corresponents dels pressupostos de la Generalitat Valenciana».
  
Amb aquest fi, la Llei 17/2003, de 30 de desembre, de Pressupostos de la Generalitat Valenciana per a 2004, inclou en l'annex de transferències sengles línies de subvenció, la X4437 per a finançar operacions corrents, amb una dotació inicial de 328.909.714 euros, i la línia X4438 per a finançar operacions de capital, amb una dotació inicial de 72.889.143 euros. A través d'aquestes línies es duen a terme, entre altres coses, actuacions cofinançades per fons de la Unió Europea: FSE i FEDER, en el marc del POCV 2000-2006, ja que la Generalitat Valenciana n'és la responsable de la gestió.
  
El SERVEF disposa, a més, del finançament procedent de l'INEM, en aplicació dels acords adoptats per la Conferència Sectorial i publicats en l'Ordre TAS/1.939/2004, i en l'Ordre TAS/2.943/2004 (BOE núm. 150, de data 22 de juny i BOE núm. 222, de 14 de setembre), en les quals s'estableix, en aplicació del que disposa l'article 86 de la Llei 47/2003, General Pressupostària, que «els romanents de fons no compromesos resultants en finalitzar cada exercici, que es troben en poder de les comunitats autònomes, continuaran mantenint la destinació específica per a la qual van ser transferits i s'utilitzaran en el següent exercici com a situació de tresoreria en l'origen com a romanents que seran descomptats de la quantitat que corresponga transferir a cada comunitat autònoma.»
  
La Generalitat Valenciana ha lliurat mensualment la part corresponent a les dotacions inicials previstes tant dels fons finalistes del Fons Social Europeu, com del FEDER, inclosos els fons propis condicionats de la Generalitat Valenciana. Al seu torn, l'INEM també ha transferit els fons corresponents als imports acordats per a l'exercici 2004.
  
Una vegada finalitzat l'exercici 2004 i revisada l'execució del pressupost de despeses, s'ha comprovat que determinats expedients derivats de la gestió de programes cofinançats amb fons finalistes (FSE, FEDER, INEM) han quedat en fase de compromís, per la qual cosa se sol·licita la incorporació al pressupost de 2005 per finalitzar-ne la gestió i retre, posteriorment, l'oportuna justificació dels fons ja rebuts.
  
Com s'ha indicat abans, el finançament d'aquestos expedients de despesa que calia incorporar estava inclòs en el pressupost d'ingressos de 2004, i s'han reconegut els corresponents drets de cobrament que, o bé s'han ingressat en comptes del SERVEF, o bé estan pendents de cobrament, de manera que aquestos constitueixen finançament addicional a càrrec del romanent de la tresoreria.
  
Per tot això, vistos els informes favorables de data 23 de març de 2005, del servici de FSE; el del dia 5 d'abril de 2005, del Servici de Política Regional i Competència de l'UE, coordinadors dels fons europeus; l'informe favorable de data 7 d'abril de 2005, de la Intervenció Delegada en el SERVEF; atés l'informe de data 14 d'abril de 2005, del director general de Pressupostos i Despeses, i tenint en compte el que disposen l'article 30 de la Llei d'Hisenda Pública de la Generalitat Valenciana; els articles 17 i 19 de la Llei 14/2004, de 29 de desembre, de Pressupostos de la Generalitat Valenciana per a l'exercici 2005, i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc
  
Primer
  
Autoritzar la incorporació a l'estat de despeses del pressupost de 2005, els romanents de crèdits compromesos al tancament de 2004, per un import de 26.451.605,19 euros, d'acord amb el detall que s'arreplega en el quadre annex.
  
Segon
  
Autoritzar l'augment del pressupost d'ingressos en 60.952.892,19 euros, en l'aplicació 2427.7.0155209425.65376.50165, «Romanent de Tresoreria», per incorporació de romanents.
  
València, 14 d'abril de 2005.- El conseller: Gerardo Camps Devesa.